CELEX: 62019CN0844
Language: et
Date: 2019-11-15 00:00:00
Title: kohtuasi C-844/19: Eelotsusetaotlus, mille on esitanud Verwaltungsgerichtshof (Austria) 15. novembril 2019 – CS, Finanzamt Graz-Stadt

9.3.2020   
            
            
               ET
            
            
               Euroopa Liidu Teataja
            
            
               C 77/23
            
         
      Eelotsusetaotlus, mille on esitanud Verwaltungsgerichtshof (Austria) 15. novembril 2019 – CS, Finanzamt Graz-Stadt
      (kohtuasi C-844/19)
      (2020/C 77/33)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuste esitajad: CS, Finanzamt Graz-Stadt
      
         Teised menetlusosalised: Finanzamt Judenburg Liezen, technoRent International GmbH
      
         Eelotsuse küsimused
      
      
                  1.
               
               
                  Kas liidu õigusest tuleneb vahetult kohaldatav õigusnorm, mis annab maksukohustuslasele, kellele maksuhaldur jätab olukorras, mis esineb põhikohtuasjades, õigeaegselt tagastamata käibemaksu enammakse, õiguse nõuda viivitusintressi, mistõttu ta saab sellele nõudele tugineda maksuhalduri suhtes ja halduskohtutes, kuigi riigisiseses õiguses ei ole sellist intressinõuet kehtestatud?
                  Juhul kui vastus esimesele küsimusele on jaatav:
               
            
                  2.
               
               
                  Kas ka juhul, kui tasu tagasiulatuvalt vähendamise tagajärjel vastavalt nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artikli 90 lõikele 1 tekib maksukohustuslasel käibemaksu tagastusnõue, on lubatav, et intressi arvutatakse alles pärast mõistliku aja möödumist, mille jooksul on maksuhalduril võimalik kontrollida maksukohustuslase esitatud tagastusnõude õigsust?
               
            
                  3.
               
               
                  Kas asjaolu, et riigisisene õigus ei kehtesta intressi maksmise kohustust käibemaksu enammakse tagastusnõude hilinenud täitmise korral, viib tagajärjeni, et liikmesriigi kohtud peavad intressi arvutamisel kohaldama nõukogu 12. veebruari 2008. aasta direktiivi 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis (2), artikli 27 lõike 2 teises lõigus märgitud õiguslikku tagajärge ka juhul, kui põhikohtuasjad ei kuulu nimetatud direktiivi kohaldamisalasse?
               
            
         (1)  ELT 2006, L 347, lk 1.
      
         (2)  ELT 2008, L 44, lk 23.